stanford-oval/wikipedia huggingface dataset:
Kuinka kuolleita käsitellään

| Kuinka kuolleita käsitellään> Hanteringen av odöda |
| --- | --- |
 Suomennoksen kansikuva.
Alkuperäisteos
Kirjailija:  John Ajvide Lindqvist
Kansitaiteilija:  Jens Magnusson
Genre:  kauhu
Julkaistu:  2005
Ulkoasu:  sidottu
Sivumäärä:  336
ISBN:  9170371164
Suomennos
Suomentaja:  Jaana Nikula
Kansitaiteilija:  Sanna-Reeta Meilahti
Kustantaja:  Gummerus
Julkaistu:  2010
Ulkoasu:  sidottu
Sivumäärä:  400
ISBN:  978-951-20-8178-3

Edeltävä:  Ystävät hämärän jälkeen
Seuraava:  Pappersväggar   (ei suomennettu)
Löydä lisää kirjojaKirjallisuuden teemasivulta
Kuinka kuolleita käsitellään (Hanteringen av odöda) on John Ajvide Lindqvistin vuonna 2005 julkaistu toinen romaani. Sen on suomentanut Jaana Nikula, ja suomennoksen on julkaissut vuonna 2010 Gummerus.
Juoni

Kirjan alussa Tukholmaa koettelee helleaalto, joka muodostaa kaupungin ylle sähköisen varauksen. Yllättäen sähkövaraus purkautuu ja kaupungin elektroniset laitteet sekoavat. Pian kaikki on ohi mutta jotakin muuta on tapahtunut, kuolleet ovat palanneet takaisin elävien kirjoihin.
Eläkkeellä oleva toimittaja, Gustav Mahler saa puhelun sairaalasta, hänelle kerrotaan, että kuolleet ovat heränneet. Gustav suuntaa sairaalan ruumishuoneelle. Samanaikaisesti, Davidin vaimo kuolee auto-onnettomuudessa ja hän rukoilee Jumalalta, että saa vaimonsa takaisin. Lopputulos ei ole se mitä hän toivoo. Myös Davidin vaimo, joka on kuollut hirvittäviin vammoihin palaa kuolleista ja kertoo, että jokin toisella puolella on mennyt hirvittävän pahasti pieleen. Hän puhuu muun muassa "kalastajasta", joka on kadonnut.
Kuolleista ei aiheudu suurta vaivaa, monet kuolleet palaavat perheidensä luokse ja ovat hiljaa juurikaan puhumatta mitään. Ongelmana on että niitä on yksinkertaisesti liikaa. Eri alojen tiedemiehet yrittävät tutkia ilmiötä, joka leviää maailmalla mutta jotakin yliluonnollista on vaikeaa selittää.
Vastaanotto

Tähtivaeltaja-lehden Heikki Nevalan mukaan teoksen kauhuainekset toimivat, mutta fantastiset kohdat ovat heikkoja. Niissä kirjailija sortuu kliseisiin.
Aiheesta muualla

Kari Salminen: Joskus ne tulevat takaisin[vanhentunut linkki]. Turun sanomat 19.9.2010.
Pen­jami Lehto: Kuinka kuolleita käsitellään (Arkistoitu – Internet Archive). Särö 2010.
Sirpa Ylönen: Kuolleet pakottavat miettimään elämää (Arkistoitu – Internet Archive). Warkauden lehti 26.9.2010.
Toni Jerrman: Loppujen lopuksi kyse on aina rakkaudesta. Helsingin sanomat 21.12.2010.
Jari O. Hiltunen: Karmaisevaa zombikuvausta[vanhentunut linkki]. Satakunnan kansa 9.12.2010.
Kultakruunumesikko

| Kultakruunumesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Loistolaulumesikot Lichenostomus
Laji::  melanops
Kaksiosainen nimi
 Lichenostomus melanops  (Latham, 1801) 
Katso myös
   Kultakruunumesikko Wikispeciesissä   Kultakruunumesikko Commonsissa 
Infobox OKNimi-testi OKIUCN-testi OK: 
Kultakruunumesikko (Lichenostomus melanops) on mesikoiden heimoon kuuluva varpuslintu.
Levinneisyys

Kultakruunumesikkoa tavataan Australian itä- ja kaakkoisosissa. Nimialalajia on kuvattu yleiseksi, mutta alalajia cassidix harvinaiseksi. Kultakruunumesikko on luokiteltu elinvoimaiseksi.
Diogo Dalot

| 0 | 1 | 2 | 3 |
| --- | --- | --- | --- |

Henkilötiedot
Koko nimi: José Diogo Dalot Teixeira
Syntymäaika: 18. maaliskuuta 1999 (ikä 25)
Syntymäpaikka: Braga, Portugali
Pelipaikka: laitapuolustaja
Pituus: 184 cm
Seura
Seura: Manchester United
Junioriseurat
2008–2017: Porto
Seurat
| Vuodet | Seura | O | (M) |
| 2017–2018 | Porto B | 23 | (2) |
| 2017–2018 | Porto | 6 | (0) |
| 2018– | Manchester United | 106 | (3) |
| 2020–2021 | → Milan | 21 | (1) |
Maajoukkue
| 2014 | Portugali U15 | 2 | (0) |
| 2014–2015 | Portugali U16 | 8 | (0) |
| 2015–2016 | Portugali U17 | 19 | (2) |
| 2016–2017 | Portugali U19 | 15 | (0) |
| 2017–2019 | Portugali U20 | 12 | (0) |
| 2017–2021 | Portugali U21 | 15 | (0) |
| 2021– | Portugali | 22 | (2) |
 Seurajoukkueuran tilastot kattavat vain kansalliset sarjat, päivitetty 12. heinäkuuta 2024.  Maajoukkueuran tilastot päivitetty 12. heinäkuuta 2024.
José Diogo Dalot Teixeira (s. 18. maaliskuuta 1999 Braga) on portugalilainen jalkapalloilija, pelipaikaltaan laitapuolustaja, joka edustaa Englannin Valioliigan Manchester Unitedia.
Seurajoukkueura

Dalot aloitti ammattilaisuransa kasvattajaseuransa FC Porton B-joukkueessa, jossa pelasi 23 Segunda Ligan ottelua vuosina 2017–2018. Hän debytoi Porton ykkösjoukkueessa Portugalin cupin ottelussa Lusitanoa vastaan lokakuussa 2017. Se jäi hänen ainoaksi ottelukseen Porton tiellä cupmestaruuteen. Ensimmäisen Primeira Ligan ottelunsa hän pelasi Rio Avea vastaan helmikuussa 2018. Hän pelasi Porton mestaruuskaudella kaikkiaan kuusi Portugalin pääsarjaottelua. Maaliskuussa hän debytoi Mestarien liigassa Liverpoolia vastaan.
Dalot siirtyi 22 miljoonan euron siirtosummalla Englannin Valioliigan Manchester Unitediin kesällä 2018. Avauskaudellaan hän pelasi 16 valioliigaottelua ja neljä peliä Mestarien liigassa. Seuraavalla kaudella hän pelasi Valioliigassa vain neljä ja Eurooppa-liigassa kolme ottelua. FA Cupin neljässä ottelussaan hän teki yhden maalin. Kaudella 2020–2021 hän pelasi lainasopimuksella Italiassa AC Milanin joukkueessa. Hän pelasi Serie A:ssa 21 ottelua ja teki maalin maaliskuussa Hellas Veronaa vastaan. Eurooppa-liigassa hän pelasi kymmenen ottelua ja teki yhden maalin; Milan hävisi neljännesvälierissä Manchester Unitedille.
Dalot nousi Manchester Unitedin vakituiseen avauskokoonpanoon joulukuussa 2021. Hän pelasi kaudella 2021–2022 kaikkiaan 24 valioliigaottelua ja kolme peliä Mestarien liigassa. Seuraavalla kaudella hän pelasi 26 ottelua valioliigassa ja kymmenen Eurooppa-liigassa, ja teki kummassakin kilpailussa yhden maalin. Unitedin voittamassa liigacupissa hän pelasi kolme ottelua. Kaudella 2023–2024 hän pelasi 36 valioliigaottelua, näistä yhtä vaille kaikki avauskokoonpanossa. Hän pelasi 24 ottelua oikeana ja 12 ottelua vasempana laitapuolustajana. Hän teki kaksi ja syötti kolme maalia. Mestarien liigassa hän pelasi kuusi ottelua. Unitedin voittamassa FA Cupissa hän oli avauskokoonpanossa kaikissa kuudessa ottelussa sekä teki yhden ja syötti kaksi maalia.
Maajoukkueura

Dalot pelasi Portugalin ikäkausimaajoukkueissa 15-vuotiaista alkaen. Hän pelasi viisi ottelua Portugalin voittaessa alle 17-vuotiaiden Euroopan-mestaruuden 2016. Hän teki maalin sekä valierässä että loppuottelussa. Alle 19-vuotiaiden EM-kilpailuissa hän pelasi kolme ottelua Portugalin karsiutuessa välierissä 2016 ja kaikki viisi ottelua joukkueen saavuttaessa hopeaa 2017. Alle 20-vuotiaiden MM-kilpailuissa hän pelasi viisi ottelua 2017 ja kaksi ottelua 2019.
Dalot pelasi ensimmäisen ottelunsa Portugalin maajoukkueessa vuodelle 2021 siirrettyjen EM-kilpailujen alkulohkopelissä Ranskaa vastaan tultuaan kentälle 11 minuuttia ennen täyttä aikaa. Neljännesvälieräottelun Belgiaa vastaan hän pelasi kokonaisuudessaan. Ensimmäiset kaksi maaottelumaaliaan hän teki Kansojen liigan ottelussa Tšekkiä vastaan syyskuussa 2022. MM-kilpailuissa 2022 hän pelasi avauskokoonpanossa Portugalin kolmessa viimeisessä ottelussa. EM-kilpailuissa 2024 hän pelasi avauskokoonpanossa kaksi alkulohko-ottelua. Kaikkiaan hän on EM-kilpailujen 2024 loppuun mennessä pelannut 22 A-maaottelua.
Korpilahden terveysasema

| Korpilahden terveyssem |
| --- | --- |
Osoite:  Virastokuja 2   41800 Jyväskylä
Sijainti:  Jyväskylä, Korpilahti
Suunnittelija:  Arkkitehtitoimisto Raimo Halonen
Käyttäjä:  Mehiläinen  Fimlab
Verkkosivut
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Keski-Suomen hyvinvointialueen Korpilahden terveysasema sijaitsee Jyväskylässä Korpilahdella osoitteessa Virastokuja 2. Terveysaseman palvelut tuottaa Meihiläinen. Terveysasemalla on sairaanhoitajan ja yleislääkärin vastaanotto. Fimlabin laboratorio on avoinna tiistaisin ja torstaisin. Terveysaseman fysioterapian sekä mielenterveys- ja päihdepalvelut tuottaa Keski-Suomen hyvinvinvointialue.
Rakennuksen on suunnitellut Arkkitehtitoimisto Raimo Halonen ja se on valmistunut vuonna 1979. Samassa rakennuksessa toimii myös Keski-Suomen pelastuslaitoksen Korpilahden paloasema ja Korpilahden lähikirjasto.
Dimitrie Alexandru Sturdza

Dimitrie Alexandru Sturdza (10. maaliskuuta 1833 Miclăuşeni, Moldavia – 21. lokakuuta 1914 Bukarest) oli romanialainen valtiomies, joka toimi neljä kertaa Romanian pääministerinä vuosina 1895–1896, 1897–1899, 1901–1904 ja 1907–1909.
Dimitrie Alexandru Sturdza kuului Sturdzan vanhaan pajarisukuun, joka on vaikuttanut Moldaviassa useita vuosisatoja. Hän opiskeli Iașin akatemiassa ja useissa saksalaisissa yliopistoissa. Vuosina 1857–1858 hän työskenteli Moldavian tulevaisuuden ratkaisemista varten perustetun niin sanotun ad hoc -divaanin sihteeristössä. Sturdza oli Romanian ensimmäisen ruhtinaan Alexandru Ioan Cuzan sihteerinä, mutta osallistui myöhemmin Cuzan syrjäyttämiseen. Hän toimi vuodesta 1866 alkaen useasti eri ministerintehtävissä Ion Ghican ja Ion Brătianun johtamissa hallituksissa. Vaikka Sturdza vastusti 1870-luvun alkupuolella voimakkaasti Romanian konservatiivihallitusten Saksaan ja Itävalta-Unkariin nojannutta ulkopolitiikkaa, hän kääntyi myöhemmin vielä jyrkemmäksi Venäjän vastustajaksi, ja allekirjoitti Brătianun hallituksen ulkoministerinä vuonna 1883 Romanian salaisen liittosopimuksen kolmiliiton kanssa.
Ion ja Dumitru Brătianun kuoltua Sturdza valittiin vuonna 1892 kansallisliberaalin puolueen johtajaksi. Hän oli sen jälkeen itse pääministerinä lokakuusta 1895 joulukuuhun 1896, huhtikuusta 1897 huhtikuuhun 1899, helmikuusta 1901 vuoden 1904 loppuun ja maaliskuusta 1907 tammikuuhun 1909. Hänen viimeisen pääministerikautensa aikana Romaniassa puhkesi vuonna 1907 suuri talonpoikien kapina, joka kukistettiin verisesti. Väkivaltaisuuksissa kuoli tuhansia. Poliittisen uransa ohella Sturdza toimi pitkään Romanian akatemian pääsihteerinä. Hänen johdollaan julkaistiin eräitä mittavia lähdejulkaisusarjoja Romanian historiaa koskevista asiakirjoista. Hän julkaisi myös numismatiikkaa käsitelleitä teoksia.
Aiheesta muualla

Kuvia tai muita tiedostoja aiheesta Dimitrie Alexandru Sturdza Wikimedia Commonsissa
Eddie Sachs

| Eddie Sachs> Henkilötiedot |
| --- | --- |
Syntynyt: 28. toukokuuta 1927 
Kansalaisuus:   Yhdysvallat
Formula 1 -ura
Aktiivivuodet:  1957–1960
Talli(t):  Kuzma, Ewing
Kilpailuja:  4
Maailman­mestaruuksia:  0
Voittoja:  0
Palkintosijoja:  0
Paalupaikkoja:  1
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1957
Viimeinen kilpailu:  Indianapolis 500 1960
Edward Julius Sachs Jr, lempinimeltään Eddie (28. toukokuuta 1927 Allentown, Pennsylvania – 30. toukokuuta 1964 Speedway, Indianapolis) oli yhdysvaltalainen Indianapolis 500 ja Formula 1 -kuljettaja. Hän osallistui Indianapolis 500 -kilpailuun 8 kertaa kausilla 1957–1964 (Formula 1 -sarjaan kuuluivat 1950–1960). Hän ajoi kahdesti paalulle vuosina 1960 ja 1961. Hän oli toinen vuoden 1961 kilpailussa ja kolmas seuraavana vuonna. Hänen MM-tuloksiinsa on laskettu mukaan vain yksi paalupaikka, muttei yhtään pistettä.
Sachs kuoli vuoden 1964 kilpailussa traagisella tavalla. Kilpailun toisella kierroksella Dave MacDonald pyörähti nelosmutkassa radan yli ja osui seinään aiheuttaen bensatankin hajoamisen ja massiivisen tulipalon. Auto luisui takaisin radalle aiheuttaen 7 auton kolarin, jossa muun muassa Ronnie Dumanin auto osui häneen, pyörähti liekkeihin ja osui varikkoseinään palaen, mutta Duman selvisi. Sachsin auto osui MacDonaldin autoon aiheuttaen räjähdyksen, mikä tappoi molemmat. Kolariin joutuivat osallisiksi myös Bobby Unser, Johnny Rutherford, Chuck Stevenson ja Norm Hall.
Sachs valittiin vuoden 1999 National Sprint Car Hall of Fameen.
Divine Design

| Divine Design Constantine |
| --- | --- | --- |

Studioalbumin tiedot
 Äänitetty : 5.–23. maaliskuuta 2011 SN-Audio ja Studio Musica, Jyväskylä
 Julkaistu: 26. lokakuuta 2011
 Tuottaja(t): Constantine
 Tyylilaji: progressiivinen metalli, heavy metal, power metal
 Kesto: 60.14
 Levy-yhtiö: Palokka Records
Constantinen muut julkaisut
|   | Divine Design 2011 | Resign Due 2013 |
Divine Design on jyväskyläläisen Constantinen esikoisalbumi, joka julkaistiin 26. lokakuuta 2011 Palokka Recordsin kautta.
Albumin vallitseva tyyli on melodinen heavy metal, mutta sillä on kuultavissa vaikutteita myös muun muassa progressiivisesta metallista sekä power metalista. Albumin kappaleet ovat progressiiviselle metallille ominaisesti suhteellisen pitkiä, sillä sen seitsemästä kappaleesta vain yksi on alle 8 minuuttia pitkä.
Albumilta on julkaistu kaksi singleä, "Through The Veil Of Death" 26. syyskuuta 2011 ja "The Shadow Within" 20. helmikuuta 2012. "Through The Veil Of Death"-kappaleesta julkaistiin myös studiossa kuvattu "in-studio"-tyylinen musiikkivideo 30. syyskuuta 2011.
Albumin digitaalinen versio meni julkaisuviikollaan suoraan Meteli.netin Metal Top 100 - latauslistan sijalle 1.
Kappaleet

Kaikki kappaleet säveltänyt Constantine sekä sanoittanut Janne Seppänen.
Divine Design – 8.06
The Shadow Within – 5.59
The Seers of the Shadows – 8.16
A Change in the Tide – 8.13
Slave to the Flame – 8.07
Through the Veil of Death – 8.04
The Darkest Grace – 14.05
Kappaleet > Erot CD:n ja digitaalisen julkaisun välillä

Albumin CD-versiossa kappaleiden "The Seers Of The Shadows" ja "A Change In The Tide" välissä sijainnut n. 30 sekunnin siirtymäkohta puuttuu albumin digitaaliselta julkaisulta. Lisäksi CD-version lisämateriaalina on saatavilla studiossa kuvattu albumin tekoa kuvaava dokumentti "Designing Divinity" sekä "Rehearsal Tapes"-live, jolla yhtye soittaa koko albumin livenä.
Kokoonpano

Lassi Vääränen – laulu
Janne Seppänen – kitarat, akustinen kitara, mandoliini, orkestraatiot
Janne Korpela – kitarat, akustinen kitara
Antti Varjanne – basso, simpukat
Marko Möttönen – rummut ja perkussiot, koskettimet, didgeridoo
Kokoonpano > Tuotanto

Sami Niittykoski – äänittäjä (SN-Audio)
Aksu Hanttu – äänittäjä (Studio Musica: rummut, perkussiot, didgeridoo, simpukat)
Mika Leppälä – miksaaja (Rocktekniikka, Laukaa)
Jaakko Viitalähde – masteroija (Virtalähde Mastering, Kuhmoinen)
Petri Lampela – kannet
Visa "Dee" Rantanen – kuvat
Albumin kappaleet on sävelletty vuosien 2007–2011 välillä, suurimman osan painottuessa vuodelle 2010. Albumin nauhoitukset aloitettiin 5. maaliskuuta 2011 ja päätettiin 23. maaliskuuta 2011. Miksaajana toiminut Mika Leppälä työskenteli bändin kanssa myös edellisen EP:n A Future Without A Past parissa.
Arvostelut

Albumi on saanut kriitikoilta hyvän vastaanoton. Se valittiin julkaisuviikollaan Suomen suurimman metalliwebzinen, Imperiumin, Viikon Levyksi arvosanalla 8+/10. Infernon Aki Nuopponen arvioi bändiä tyylitajuiseksi melodioiden, kertosäkeiden ja aitouden suhteen ja antoi albumille arvosanaksi 4/5. Brittiläinen hard rockiin ja metalliin erikoistunut MyGlobalMind antoi levylle 8/10 kehuen etenkin yhtyeen rumpali Marko Möttöstä ja arvioi yhtyeellä olevan kaikki ainekset hyvään tulevaisuuteen, suositellen levyä modernin progressiivisen metallin ystäville.
Aiheesta muualla

Divine Design Discogsissa. (englanniksi)
Albumi Divine Design Encyclopaedia Metallum -sivustolla (englanniksi)
Ecuadorinkarvatonkoira

| Ecuadorinkarvatonkoira |
| --- | --- |

Avaintiedot
Alkuperämaa:   Ecuador
Määrä:  Suomessa ei yhtään
Alkuperäinen käyttö:  "parantaja"/lämpötyyny
Nykyinen käyttö:  "parantaja"/lämpötyyny
Muita nimityksiä:  Perro Calvo Dorado Ecuatoriano, Ecuadorian Hairless Dog, Ecuadoriansk Nakenhund
FCI-luokitus:  ei
Ulkonäkö
Säkäkorkeus:  38-46 cm
Väritys:  kullankeltainen
Ecuadorinkarvatonkoira (Perro calvo dorado ecuatoriano) on ecuadorilainen koirarotu.
Ulkonäkö

Ecuadorinkarvatonkoira on nimensä mukaisesti karvaton, ja se kuuluu yksiin kaikkein karvattomimmista karvattomista koirista: se on kokonaan karvaton muutamaa päässä olevaa yksittäistä karvaa lukuun ottamatta. Se on piirteiltään elegantti ja sen raajat ovat pitkät ja hoikat. Kuten monilta muiltakin karvattomilta roduilta, siltä puuttuu välihampaat. Sen iho on erittäin sileä ja pehmeä ja väriltään kullankeltainen. Säkäkorkeus on 38–46 cm.
Alkuperä

Rotu on kotoisin Santa Elenan niemimaalta. Monen kynologin mukaan sen esi-isät olivat inkojenkarvatonkoira ja pieni meksikonkarvatonkoira, mutta tästä ei ole todisteena mitään asiakirjoja. Sitä käytetään "elävänä lämpötyynynä" kivuliaisiin särkyihin: se painetaan kipukohtaa vasten, ja sen kuuma iho lievittää oireita. Se on yksi harvinaisimmista karvattomista koirista ja sen kotimaassa puhdasrotuisia yksilöitä on jäljellä vain kaukaisissa kylissä.
Käännös suomeksi
Kultapyrstöt

| Kultapyrstöt |
| --- | --- |
 Kultapyrstö (Psarocolius decumanus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Turpiaalit Icteridae
Suku::  Kultapyrstöt Psarocolius  Wagler, 1827
Katso myös
   Kultapyrstöt Wikispeciesissä   Kultapyrstöt Commonsissa 
Infobox OKNimi-testi OK: 
Kultapyrstöt (Psarocolius) on turpiaalien heimoon kuuluva varpuslintusuku. Kultapyrstöjen sukuun kuuluu BirdLife Suomen mukaan 9 lajia.
Kultapyrstöihin kuuluvia lajeja

Andienkultapyrstö Psarocolius atrovirens
Choconkultapyrstö Psarocolius cassini
Isokultapyrstö Psarocolius bifasciatus
Kastanjakultapyrstö Psarocolius montezuma
Kultapyrstö Psarocolius decumanus
Mustakultapyrstö Psarocolius guatimozinus
Oliivikultapyrstö Psarocolius viridis
Ruskokultapyrstö Psarocolius angustifrons
Seepiakultapyrstö Psarocolius wagleri
Dot Jones

| Dot Jones |
| --- | --- |
 Dot Jones (vas.) 2011
Henkilötiedot
Koko nimi:  Dorothy Marie Jones
Syntynyt: 4. tammikuuta 1964 (ikä 60) Turlock, Kalifornia, Yhdysvallat
Ammatti:  näyttelijä, urheilija
Näyttelijä
Taiteilijanimet:  Dot-Marie Jones
Merkittävät roolit:  Kelly   (Lizzie McGuire)   Shannon Beiste   (Glee)
Aiheesta muualla
IMDb 
AllMovie
Dorothy Marie "Dot" Jones (tunnettu myös nimellä Dot-Marie Jones, s. 4. tammikuuta 1964 Turlock, Kalifornia, Yhdysvallat) on yhdysvaltalainen näyttelijä ja urheilija.
Ura > Urheilu

Dot Jones syntyi Turlockissa Kaliforniassa. Hän alkoi harrastaa painonnostoa yläasteaikoinaan, koska nopea kasvu lyhyessä ajassa heikensi hänen selkäänsä. Lukiossa Jones saavutti menestystä painonnostajana ja alkoi kilpailla myös kädenväännössä. Hän voitti kädenväännön maailmanmestaruuskilpailut 19-vuotiaana. Hän saavutti maailmanmestaruuden yhteensä 15 kertaa.
Jones opiskeli Modesto Junior Collegessa ja Fresnon yliopistossa. Yliopistoaikoinaan hän kilpaili kuulantyöntäjänä, kehonrakentajana ja painonnostajana. Hän voitti kuulantyönnön osavaltion mestaruuden vuosina 1983 ja 1984. Hän osallistui Yhdysvaltain olympiakarsintoihin vuonna 1988. Hän sai urheilu-uransa aikoina useita polvivammoja, joiden takia hänen pituutensa lyheni 193 cm:sta 191 cm:iin. Jones työskenteli yliopiston jälkeen terapeuttina Fresnon nuorisovankilassa.
Ura > Näyttelijän ura

Jonesin näyttelijänura alkoi sattumalta vuonna 1992, kun American Gladiators -ohjelman Shirley Ecson näki hänet kehonrakennuskilpailussa ja halusi hänen osallistuvan Gladiatorsin tapaiseen kilpailuohjelmaan Knights and Warriors. Ohjelma kesti vain yhden kauden, mutta Jones alkoi tämän jälkeen esiintyä  muissa televisio-ohjelmissa ja elokuvissa.
Jones on esiintynyt sivuosissa muun muassa televisiosarjoissa Pulmuset, Cybill, Chicagon lääkärit, Muodon vuoksi ja Pako. Hän on esittänyt usein riskejä maskuliinisia naisia. Vuonna 2005 hän näytteli valmentaja Kellyä sarjassa Lizzie McGuire. Vuodesta 2010 lähtien hän on esittänyt valmentaja Beisteä sarjassa Glee. Jones sai roolistaan Beistenä Primetime Emmy -ehdokkuuden.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 1995 | Under Lock and Key | Dot |  |
| 1995 | The Courtyard | Lady Mover | tv-elokuva |
| 1998 | Patch Adams | neiti Meat |  |
| 1999 | Boondock Saints – Etelä-Bostonin enkelit | Rosengurtle Baumgartener |  |
| 2000 | Love Her Madly | kätevä nainen |  |
| 2002 | Stray Dogs | Jolene Carter |  |
| 2003 | Trash | Mrs. Von Krupp | tv-elokuva |
| 2005 | Junior Pilot | Amazon Lady |  |
| 2006 | The Enigma with a Stigma | baarimikko Bonnie |  |
| 2006 | Material Girls | Butch Brenda |  |
| 2006 | Pucked | Wendy Delwecchio |  |
| 2006 | Cattle Call | Bull Dyke |  |
| 2007 | Murder 101: College Can Be Murder | kersantti | tv-elokuva |
| 2008 | Columbus Day | poliisi |  |
| 2008 | Quiet Please | lihaksikas nainen | lyhytelokuva |
| 2008 | Pretty/Handsome | Mario Wallace | tv-elokuva |
| 2011 | White T | Thelma |  |
| 2011 | Death Inc. | Charlotte Happ |  |
Filmografia > Televisiosarjat

| Vuosi | Televisiosarja | Rooli | Muuta |
| --- | --- | --- | --- |
| 1992 | Knights and Warriors | Lady Battleaxe |  |
| 1994 | Full House | lihaksikas nainen | 1 jakso |
| 1994 | On Our Own | Iso-Lucy | 1 jakso |
| 1994–1995 | Pulmuset | Dot | 5 jaksoa |
| 1995 | Can't Hurry Love | Cleo | 1 jakso |
| 1996 | In the House | Dot | 1 jakso |
| 1996 | Boston Common | Jocelyn | 1 jakso |
| 1996, 1997 | Night Stand | Marta, Tiffany Plusco | 2 jaksoa |
| 1997 | Roseanne | musta leski | 1 jakso |
| 1997 | Paparazzi vasten tahtoaan | Sheila | 1 jakso |
| 1998 | Tracey Takes On... | naisgolfaaja | 1 jakso |
| 1998 | Dharma ja Greg | Hey-19 | 1 jakso |
| 1998 | Cybill | epäilty | 1 jakso |
| 2000 | Chicagon lääkärit | kuoleman enkeli | 1 jakso |
| 2000 | Strip Mall | Suze | 1 jakso |
| 2000 | One World | Lunachick | 1 jakso |
| 2001 | Lizzie McGuire | valmentaja Kelly | 5 jaksoa |
| 2002 | She Spies | Leon | 1 jakso |
| 2003 | Batmanin tytär | vartija | 1 jakso |
| 2004 | My Wife and Kids | Toni | 1 jakso |
| 2006 | Zackin ja Codyn viiden tähden elämää | Gretel | 1 jakso |
| 2006 | Reba | Dot | 1 jakso |
| 2006 | Pepper Dennis | McGee | 1 jakso |
| 2006 | Who Wants to Be a Superhero? | naisvanki | 1 jakso |
| 2007 | The Naked Trucker and T-Bones Show | lesbo baseball-pelaaja | 1 jakso |
| 2007 | George Lopez | vanki | 2 jaksoa |
| 2007 | Teoria miehistä | Sapphire | 1 jakso |
| 2007 | Kovan onnen kundi | kirjeen kirjoittaja | 1 jakso |
| 2007, 2009 | Muodon vuoksi | Tess | 3 jaksoa |
| 2008 | iCarly | vanginvartija | 1 jakso |
| 2008 | Perheen kalleudet | Betty | 1 jakso |
| 2009 | Mentalist | lentokenttävirkailija | 1 jakso |
| 2009 | Täydelliset naiset | vanginvartija | 1 jakso |
| 2009 | Pako | Skittlez | 2 jaksoa |
| 2009 | 10 Things I Hate About You | virkailija | 1 jakso |
| 2009 | Scare Tactics | Dot | 2 jakosa |
| 2010 | Puumanainen  | nainen | 1 jakso |
| 2010 | Hawthorne | Dot | 5 jaksoa |
| 2010 | Venice the Series | hoitaja | 12 jaksoa |
| 2010– | Glee | Shannon Beiste |  |
Aiheesta muualla

Dot Jones Internet Movie Databasessa. (englanniksi)
Dot Jones Allmoviessa (englanniksi)
Dot Jones TV.com-sivustolla (Arkistoitu – Internet Archive)
Dave Gahan

Dave Gahan esiintymässä Royal Albert Hallissa, Lontoossa vuonna 2010.
David ”Dave” Gahan (s. 9. toukokuuta 1962 Essex, Englanti) on englantilainen laulaja ja lauluntekijä. Hänet tunnetaan Depeche Mode -yhtyeen laulusolistina ja 2000-luvulla alkaneesta soolourastaan.
Varhaiset vaiheet

Dave Gahan syntyi Essexin Eppingissä tai Chigwellissä 9. toukokuuta 1962. Hänen malesialaissyntyisen isänsä sukunimi oli joidenkin tietojen mukaan Callcott. Isä jätti perheen pian, äiti meni uudelleen naimisiin, ja Dave sai ottoisänsä irlantilaisen sukunimen Gahan.
Teini-iässä Gahan joutui usein pidätetyksi pikkurikoksista. Koulun jälkeen hän teki sekalaisia töitä, kävi taideopinnoissa ja kuunteli punkia.